Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 708/12/8803	Košice II, 1.3.2013
EEČ : 2-64-63-2013

U Z N E S E N I E

Trestná vec:	obvinený XXXXX 
Prečin:	pre prečin zanedbania povinnej výživy podľa § 207 ods. 1, 3b/ Trestného zákona, som

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: zámočník

	V trestnej veci vedenej proti obvinenému  XXXXX  pre prečin zanedbania povinnej výživy podľa § 207 ods. 1, 3b/ Trestného zákona, zákona pre skutok, že 

- v Košiciach a  inde si neplní vyživovaciu povinnosť k svojmu synovi XXXXX XXXXX nar. XXXXX, aj keď bol rozsudkom súdu XXXXX XXXXX sp. zn. XXXXX zaviazaný prispievať na jeho výživu vo výške 30 % zo sumy životného minima mesačne. Túto si však úmyselne neplní a  tak dlhuje za obdobie od novembra 2010 doteraz  k rukám matky XXXXX sumu vo výške 368,29 €, 
lebo zanikla trestnosť činu
Odôvodnenie:
	Uznesením vyšetrovateľa OR PZ XXXXX - XXXXX  sp. zn. XXXXX zo dňa 19.10.2012 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, 3b/ Trestného zákona pre skutok, ako je uvedený vo výroku tohto uznesenia.

	Po ukončení vyšetrovania predložil vyšetrovateľ PZ spis s návrhom na podanie obžaloby.

	Pri predvolaní obvineného XXXXX na konanie o dohode o vine a treste poškodená XXXXX doručila na Okresnú prokuratúru XXXXX XXXXX potvrdenie o zaplatení dlžného výživného vo výške 400,-€ obvineným XXXXX.
	
	Preskúmaním predloženého spisového materiálu som zistila, že zanikla trestnosť činu.

	Obvinený XXXXX dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.
	Z výpovede poškodenej XXXXX nevyplývajú také skutočnosti, ktoré by poukazovali, že konaním obvineného boli spôsobené trvalo nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka